As jou kompas se punt skuif. | Thulana
← Some are born Nomads Ek is ‘n belofte aan ‘n sterwende man →
2 thoughts on “As jou kompas se punt skuif.”
Anna-marie October 22, 2014 at 7:30 am
hoe waar,was onlangs gas in Accra.
Daniel Bezuidenhout Post author October 26, 2014 at 11:55 am
As julle weer kom, kom val in… laat weet my wat jy beleef het en ‘anders’ gevind het The Antikythera Mechanism - Astrodienst Guest user u1360134156
20-Feb-2017, 00:11 UT/GMT Bakleiery in Vrystaat-stadion draai in hof | Netwerk24
Deur Mike van Rooyen 17 September 2019 17:25
Die eindstryd om die Curriebeker in die Vrystaat-stadion in Bloemfontein het ’n nadraai in die landdroshof gehad toe ’n pa en seun op ’n aanklag van aanranding met die opset om ernstig te beseer in die hof verskyn het.
Dié onderonsie, wat kort voor die einde van die wedstryd uitgebreek het, het glo niks met die Cheetahs se oorwinning oor die Leeus te doen gehad nie.
Onenigheid oor ’n vrou het glo aanleiding tot dié geveg gegee.
Steve Henning (40) en sy seun, Steve (19), albei van Fauna in die stad, het Dinsdag vlugtig voor landdros Patrick Saliwa verskyn. Hul verhoor is tot Oktober uitgestel.
Hul beweerde slagoffer, Petrus Scott (28), en nog ’n man moet ook in Oktober in die hof verskyn omdat daar van die Hennings se kant af ook ’n aanrandingsklag ingedien is.
Die Hennings en Scott’e is familie van mekaar.
Na verneem word het Henning jr. kort voor die einde van die wedstryd koeldrank by ’n stalletjie in die stadion gaan koop toe hy vir Scott daar raakloop.
’n Rusie, wat op ’n slanery uitgeloop het, het glo ontstaan.
Henning jr. het sy pa geroep en nog houe het glo daarna geval.
Alles was glo binne vyf minute verby. Die Hennings het toe die spannende laaste vyf minute van die wedstryd gekyk en gesien hoe die Cheetahs wen.
Die Hennings word daarvan aangekla dat hulle Scott met die vuis geslaan en geskop het.
Na verneem word is sy een been gebreek.
Luidens die hofdokumente het die pa en seun hulself verlede week by die polisie aangemeld en is op borgtog vrygelaat.
Adriaan Janse van Rensburg van Phatshoane Henney-prokureurs het vir die Hennings opgetree.
Meer oor: Curriebeker | Bloemfontein | Bakleiery | Hof